Die Altfranzösischen Romane der St. Marcus Bibliothek. 
COD.V. 
ay quant reclame Zarlle le frans cuens de Gliermont, 
diant “se uous fusies, bieus nies, ci & cist pont, 
pour mal fusent paiens deualies hui dou mont. 
mes autre nen puet etre: car fortune m’a iont 
par si feite mainere ge se le sir du mont 
ni en panse, ie seray dou tot hui mis ao font.” 
alour escrie Monzoie, ond mout bien li respont 
cescun des siens barons: car nul mie ne s’escont, 
ains se defendent bien selong la forze ch’ont; 
ond cescun da sa part maint Saracis confont. 
quand Maogeris ce uoit, tote sa giant semont 
de tuer as Franzois lour ciuaus & cil pont; 
ond paiens par tiel guise sor nous Franzois s’en uont 
ge souz Zarlle oucient le detrier de Piemont. 
quand cil est mis ä terre, ne i remant roi ne cont 
che ne soit abatu. ond roi Maogeris pont 
sour nous homes ä& force: si li trance e deront. 
ond se tost n’ont secors, meis ne recobreront 
le camin de l’apostre: car tost & fin seront. 
Onque meis ne fu Zarlle en lieu tant perilous, 
pues q’il fu roi de Franze (ce ne mescre@s nous), 
con desouz Mont gargin il se uit ä cil cous 
qe desouz lu fu oucis le detrier rauinous: 
car de toute sa giant ne i auoit blans ne rous 
che le peust secourre: car tretout le plus prous 
auoit ases che fer ä defandre soi sous. 
ond il auroit perdu suen honor e suen lous, 
se secoru ne fust; ond mout fu angoisous. 
mes daimedeu de glorie, le piere glorious, 
che secoru l’auoit en maint leus besognous, 
ne ueust ancor soufrir qil fust mis ä desous: 
car Maoceris garda outre cil ual erbous, 
e oit zausie l!’ensagne dou Lombard coraious. 
e ce fu Dexirier, le frans roi ualorous, 
che uenoit ou sa giant & loi d’ome afarous 
